Bíóáhugamenn á ferð um Bandaríkin í september nk. takið eftir ! Nýjasta mynd Robert Rodriguez , Machete Kills , verður heimsfrumsýnd á kvikmyndahátíðinni Fantastic Fest sem fer fram þar í landi í Austin í Texas fylki , þann 19. september nk . Myndin verður opnunarmynd hátíðarinnar og viðstaddar verða tvær helstu stjörnur myndarinnar þau Danny Trejo og Alexa Vega ásamt leikstjóranum Robert Rodriguez . „ Á hverju ári setjum við saman óskalista af myndum til að fá sem opnunarmynd hátíðarinnar , og Machete Kills var efst á þeim lista , “ sagði stofnandi og listrænn stjórnandi hátíðarinnar Tim League í samtali við Latino Review vefsíðuna . „ Fantastic Fest hefur skipað sér í fremstu röð hátíða þar sem aðdáendur geta fyrstir fengið að njóta nýjustu og svölustu stórmynda og mynda í ákveðnum flokkum ( genre movies ) , “ sagði leikstjórinn Robert Rodriguez . „ Ég er upp með mér og mjög spenntur að fá að heimsfrumsýna Machete Kills hér í Austin og hleypa Fantastic Fest af stokkunum í ár . “ Í Machete Kills þá er þorparinn Machete ráðinn af forseta Bandaríkjanna til að ráðast gegn klikkuðu illmenni sem er bæði byltingarsinnaður og vellauðugur , og ætlar að koma á allsherjar stjórnleysi um öll hin byggðu ból .